text:
बिहार मे विधानसभा, शिक्षक आ स्नातक क्षेत्रक निर्वाचनक निगरानी कें लेल करीब 10 हजार 400 बूथक लाइव प्रसारण कयल जायत । एकर अलावा मतगणना कें दौरान विधानसभाक 3788 टेबलक सेहो लाइव टेलीकास्ट होयत। विधानसभा चुनाव मे मतगणना एजेंट लाइव स्ट्रीमिंग सं गिनतीक निगरानी करत। चुनाव आयोग अहि प्रसारक जिम्मेवारी नेशनल इन्फॉर्मेटिक्स सेंटर सर्विस कें देल गेल अछि। एकरा लेल 9.15 करोड़क करार भेल अछि।
विधानसभा चुनाव मे राज्यक करीब 1.06 लाख बूथ मे सं 10 फीसदी पर मतदानक लाइव प्रसारण कयल जायत। ई प्रसारण जिला आ राज्य नियंत्रण कक्ष मे सेहो होयत, जाहिसँ चुनावक दिन तमाम गतिविधि पर नजर राखल जा सकत। जाहि बूथक लाइव प्रसारण कयल जायत, ओकर चयन जिलास्तर पर भ’ गेल अछि आ ओतय नेशनल इन्फॉर्मेटिक्स सेंटर सर्विस उपकरण लगाओल जा रहल अछि।
एकर अलावा शिक्षक आ स्नातक निर्वाचन क्षेत्रक चुनाव कें दौरान बूथक लाइव प्रसारण कयल जायत। चुनाव आयोग तय केने अछि जे शिक्षक निर्वाचन कें लेल राज्यक सौ मतदान केंद्र आ स्नातक निर्वाचन कें दौरान राज्यक 300 बूथक लाइव प्रसारण कयल जायत।
मतगणना कें 3788 टेबल कें सेहो लाइव स्ट्रीमिंग
चुनाव आयोग कोविड-19 कें देखैत विधानसभा चुनावक मतगणना पर सेहो ऑनलाइन नजर रखबाक निर्णय लेने अछि। सभ’ 243 विधानसभा क्षेत्रक लेल 16-16 टेबल मतगणना कें लेल लगाओल जायत। अहि तरहे कुल 3788 मतगणना टेबलक लाइव स्ट्रीमिंग कयल जायत। लाइव स्ट्रीमिंग कें माध्यम एकदम स्पष्ट प्रसारण होयत, जाहिसँ सभ’ प्रत्याशिक मतगणना एजेंट गिनती साफ-साफ देखल जा सकत आ ओहिपर अपन दावा-आपत्ति जाहिर क’ सकैत अछि। अहि तरहे स्नातक आ शिक्षक निर्वाचन कें लेल लगय वला मतगणना टेबल कें सेहो लाइव स्ट्रीमिंग कयल जायत। जिला कें आदेश देल गेल अछि जे ओ लाइव वेबकास्टिंग कें लेल चुनल गेल बूथक सूची एनआईसी कें सौंप देल जाय।


c: text/html

text:
म्यानमार
ब्रह्मदेश, बर्मा या म्यानमार दक्षिण एसियाक एक देश छी । एकर आधुनिक बर्मी नाम 'म्यन्मा'[१] ( မြန်မာ = म्रन्मा) छी ।बर्मी भाषामे र क उच्चारण य कएल जाइत अछि अतः सही उच्चारण म्यन्मार छी। एकर पुरान अङ्ग्रेजी नाम बर्मा छल जे एतौका सर्वाधिक बहुल बमा जातिक नाम पर राखल गेल छल । एकर उत्तरमे चीन, पश्चिममे भारत, बंगलादेश तथा हिन्द महासागर तथा दक्षिण तथा पूर्व दिशामे इन्डोनेशिया देश स्थित अछि । ई भारत एवम चीनक बीच एक रोधक राज्यक सेहो काम करैत अछि । एकर राजधानी नेपिडा आ सबसँ बड्का शहर देशक पूर्व राजधानी याङ्गुन छल, जकर पूर्व नाम रङ्गुन छल।
इतिहाससंपादित करें
सन्दर्भ सामग्रीसभसंपादित करें
- ↑ [itre.cis.upenn.edu/~myl/languagelog/archives/005024.html Myanmar is Mama]

robotstxt: allowed

filter: keep


text:
ⓘ कनकाई धाम कोटीहोम
कन्काई धाम पूर्वाञ्चलक एकटा महत्वपूर्ण धार्मिक पर्यटन क्षेत्र छी । ई धाम नेपालक झापा जिलाक करिव मध्ये भागमे परैवाला कनकाई नगरपालिकाक वार्ड नं ४ मे तथा प्रशिद्ध कन्काई नदी क पूर्वीय तटीय क्षेत्रमे अवस्थित अछि । कन्काई धामके कनकाई धाम, कोटीहोम, माइधाम, माई आदि नामसँ सेहो पुकारैत अछि ।
1. इतिहास
नेपालक विभिन्न धार्मिक महत्त्वक नदीसभ जहिना कन्काई नदीमे सेहो बहुत वर्ष पहिलेसँही स्थानीय हिन्दू धर्मावलम्वी भक्तजनसभद्वारा आस्थापूर्वक पूजा आराधना करै प्रचलन रहल आएल अछि । ई करलासँ अपन राखने मनोकांक्षा पुरा होएत अछि मान्यता जन विश्वास रहल आएल अछि । ई परिप्रेक्षमे नेपालक आध्यात्मिक जगतक चर्चित व्यक्तित्व तथा नेपालक राष्ट्रगुरु योगी नरहरिनाथ ज्यूक विशेष अगुवाइ तथा विभिन्न क्षेत्रक धार्मिक सन्त तथा समाजसेवीसभक सक्रियतामे विक्रम सम्बत २०४२ सालक पौष महिना भर एक महिनातक विश्वकल्याण कोटिहोम महायज्ञ ई क्षेत्रमे आयोजना केलक, तत्पस्चात् ई स्थानके कोटिहोम कहै लगल अछि आ पछा विकशित भेलावाद कनकाई धाम कहै चिनल लगल।
2. बिकास आ विस्तार
वि.स.२०४२ सालक महायज्ञ सम्पन्न भेल पश्चात ई स्थानमे महायज्ञ केने अग्निके बचाई राख्न ओही यज्ञ कुण्डके यथावत राख ओ स्थानमे शिवपान्चायन मन्दिरक निर्माण केने छल जुन मन्दिर हाल भब्य रुपमे पुन:निर्माण केएल वाद । साथ ओ स्थानमे योगी नरहरिनाथ अपने उद्घाटन करै एकटा संस्कृत विद्यालय समेत प्रारम्भ केने छलजे आई पर्यन्त संचालनमे रहल अछि। ई स्थानमे विभिन्न थर गोत्रीय वन्धु सस्था आ दातासभसँ धर्मशाला तथा मठ मन्दिरक निर्माण कार्यसभ होई लगल पछा कोटीहोम क्षेत्रके औपचारिक रुपमे धामक रुपमे विकशित करैके लेल वि.स.२०४७ सालमे समाजसेवी भक्त बहादुर खड्काक अध्यक्षतामे विधान बनाइ कन्काई धाम धार्मिक विकाश सस्था कोटीहोम छोटकरीमे कोटीहोम संस्था सहो कहैत अछि नामक सस्थाक विधिवत गठन करै दर्ता कएल गेल छल, ओही सस्थाक मातहतमे हालतक ई स्थानक विकास निर्माण सम्पादन, समन्वय, संचालन तथा संरक्षणक कार्यसभ होएत आएल अछि । कनकाई धाम कोटीहोम मे दर्जनौ मठ, मन्दिर, धर्मशाला, पाटी पौवा, निर्मित तथा निर्माणाधीन अछि विभिन्न धर्म सम्प्रदायसभ जहिना: बौद्ध मार्गिक गुम्वा, निम्वार्ग, कबिर, प्रणामी, साइराम, आर्य समाज आदिक अपन-अपन अश्रमसभ आ विभिन्न थर गोत्रीय बन्धु सस्थाक अ-अपन मन्दिर तथा धर्मशालासभ सेहो रहल अछि । ई ठाउँक प्रसिद्ध तथा मूल मन्दिरक रुपमे कोटीयज्ञेश्वर शिव पान्चायन मन्दिर छोटकरीमे कोटीहोम मन्दिर के मानैत अछि । ई अलावा ई स्थानमे अथिति आवास तथा कार्यक्रम करै बनाएल कुछ बहु उद्देश्यिय सामुदायिक भवन आ फुलवारी उद्यान वाटिका सेहो निर्माणक क्रममे अछि ।
3. दर्शनार्थी तथा पर्यटकक आवागमन आ महत्व
कनकाई धाम कोटिहोममे बार्षिक पाच लाख भक्त, दर्शनार्थी तथा पर्यटक आवैत अछि सस्थाक रेकर्डसँ देखैत अछि। नेपालक पूर्वीय क्षेत्रक अलावा पूर्वोत्तर भारतक दार्जीलिंग, सिक्किम, पश्चिम बङ्गाल आ आसामक भक्त दर्शनार्थीसभ समेअत आवैत् अछि । विशेष करै अत लोगसभ पूजा आजा, बिबाह, ब्रतबंध,पुराण आदि धार्मिक कार्य करैके साथै दैनिक ब्याबहरिक जीवनक अस्त ब्यस्तता शहरी कोलाहलपूर्ण वातावरणसँ मुक्ति पाउन घुम्नक लेल आवैत अछि । यद्धपी झापा मोरंग जिलाक मृतकसभक अन्तिम सस्कार कनकाई नदीके हि सवसँ पवित्र मानैत अछि । ई बाहेक ई स्थान नेपालमे सबसँ बेसी गोत्रीय सस्थासभ एकीकृत भेल धामक रुपमे सेहो चिनल जाएत अछि। इ अलावा योगी नरहरिनाथ नेपालमे लगाएने १०० सँ बसी कोटिहोम मध्ये इ तेर्हौ कोटिहोम छी आ महायज्ञ पश्चात् सबसँ बेसी विकसित भेल क्षेत्रक रुपमे ईधाम के पावल योगीजी जीवित होएतकल बताउने छल ।


text:
शिखा ओबराय
शिखा देवी ओबराय पूर्व भारतीय-अमेरिकी पेशावर टेनिस खेलाड़ी आ भारतीय श्रेणीमे पूर्वमे नम्बर १ रहल अछि। निरुपमा संजीव के बाद ओ डब्ल्यूटिए क रयाकिङ्गमे शीर्ष २०० मे पहुचए वाली इतिहासमे दोसर भारतीय महिला खेलाड़ी छी।
शिरिन एबादी
शिरिन एबादी पर्सियन: شيرين عبادى Širin Ebādi ; जन्म २१ जुन १९४७ एक इरानी वकिल, पूर्व न्यायधिस आ मानव अधिकार कार्यकर्ता आ इरानमे रहल मानव अधिकार केन्द्रक संरक्षकक स्थापनाकार छी । सन् २००३ अक्टोबर १० मे एबादीक मानव अधिकार, महिला अधिकार, बाल अधिक ...
शिला मेहता
शिला मेहता एक भारतीय महिला शास्त्रीय नृत्य कलाकार, कोरियोग्राफर, शिक्षक आ सङगीतकार छी। शिला मेहताक वास्तविक पृष्ठभूमि कथक नृत्य छी। ओ उत्तर भारतीय नर्तकीक रूपमे जानल जाएत अछि। ओ भारत, उत्तर अमेरिका, अस्ट्रेलिया आ युरोपक दौरा समेत करि ओ दुनिया भरि ...
शिवराज आचार्य कौण्डिन्न्यायन
शिवराज अाचार्य काैण्डिन्न्यायन अङ्ग्रेजी: Shivaraja Acharya Kaundinnyayana जन्म - वि.स. १९९७ माघ २०, तदनुसार सन् १९४१ फेब्रुअरि २ नेपालक एक विशिष्ट संस्कृत विद्वान्, वैदिक, शिक्षाशास्त्री, भाषाशास्त्री, काेषकार, वेदाङ्गज्याेतिषविद्, मीमांसक तथा व ...
शिवराज सिंह चौहान
शिवराज सिंह चौहान वर्तमान मे मध्यप्रदेश प्रान्त कऽ मुख्यमन्त्री छी। शिवराज सिंह चौहान भारतीय जनता पार्टी कऽ वरिष्ठ नेता एवं राष्ट्रीय स्वयंसेवक संघ कऽ समर्पित कार्यकर्ता छी। ओ २९ नवम्बर, २००५ कऽ बाबूलाल गौर कऽ स्थान पर राज्य कऽ मुख्यमन्त्री बनल छल ।
शिवानी वर्मा
शिवानी वर्मा बढियासँ ब्रह्मा कुमारी शिवानी के रूपमे जानल जाइवाला एक भारतीय आध्यात्मिक शिक्षक, प्रेरणादायक वक्ता, ब्रह्माकुमारीजक शिक्षक आ लगभग १९९५सँ प्रजापिता ब्रह्माकुमारी ईश्वरीय विश्वविद्यालयक एक सदस्य छी।
शीला दीक्षित
श्रीमती शीला दीक्षित भारत क केरल राज्यक पूर्व राज्यपाल छि । केरलक राज्यपाल श्री निखिल कुमार क राजीनामा देलाक बाद इनकर नियुक्ति एहि पदमे कएल गेछल । एहिसँ पाहिले ओ राष्ट्रिय राजधानी क्षेत्र दिल्ली राज्यक मुख्य मन्त्री भ गेल अछी । ओ देशक पहिल एहन मह ...
शुक्रराज शास्त्री
शुक्रराज शास्त्री जन्मनामःशुक्रराज जोशी नेपालक शहीद आ नेपालभाषाकऽ प्रमुख साहित्यकार छल। ओ आर्य समाजक एक सक्रिय सदस्य छलाह । हुन्का राणासभ द्वारा नेपाल सम्बत १०६१मे टेकुकऽ गाछमे लटकाकऽ मारने छल।
शेफालिका वर्मा
शेफालिका वर्मा भारतक बिहार राज्यक भागलपुरमे भेछल । ओ पटना विश्वविद्यालयसँ विद्यावारिधि केनए अछि आ एएन कलेज, पटनामे हिन्दीक प्राध्यापिका पदसँ सेवानिवृत्त भऽ गेल अछि । हुनकर साहित्यिक रचनासभमे मूलतः नारी मनक ग्रन्थि खोलि करुण रससँ भरल रहैत अछि । हु ...
शेफाली राजदान दुग्गल
शेफाली राजदान दुग्गल अमेरिकी राष्ट्रपति बाराक ओबामाक राष्ट्रपतीय साझेदारी दल, नेशनल फाइनेन्स समिति तथा नर्दर्न क्यालिफोर्निया फाइनेन्स समितिमे भारतीय मूलक सदस्य छी । ओ ओबामाक चुनाव प्रचार अभियानक लेल धन एकत्र कएनिहार शीर्ष भारतीय महिला छी । वर्तम ...
शैली चोपड़ा
शैली चोपड़ा एक भारतीय व्यावसायिक पत्रकार, लेखिका आ उद्यमी छी । व्यावसायिक पत्रकारक रूपमे ओ एनडिटिभी प्रोफिट आ इटी नाउमे काजक लेल जानल जाइत अछि आ सन् २०१२ मे हुनका उत्कृष्ट व्यावसायिक पत्रकारिता आ अन्य विधाक लेल रामनाथ गोयङ्का अवार्डसँ पुरस्कृत कए ...
शोमा चौधरी
शोमा चौधरी एक भारतीय पत्रकार, सम्पादन आ राजनीतिक टिप्पणीकार छी। ओ तहलका, एक खोजी सार्वजनिक हित समाचार पत्रिकाक सम्पादक आ संस्थापकमे सँ एक छी। ओ वर्तमानमे एलजेब्राक निर्देशक आ सह-संस्थापक छी, जेकि प्रसिद्ध भारतीयसभक साथे सार्वजनिक साक्षात्कार आयोज ...
श्यान्नेन डोहर्टी
श्यान्नेन मारिया डोहर्टी / ˈ d oʊ. ər t i / ; जन्म अप्रैल १२, १९७१ एक अमेरिकी अभिनेत्री, निर्माता, आ टेलिभिजन निर्देशक छी। हुनका गर्ल्स जस्ट वान्ट टू ह्याब फन १९८५ मे म्यागी गेलेन नामक पात्रक भूमिकामे हुनकर अभिनयकें लेल जानल जाएत अछि।
श्रद्धा शर्मा
श्रद्धा शर्मा, उद्यमिसभक लेल एक मिडिया प्रौद्योगिकी मञ्च, योरस्टोरी कऽ संस्थापक, मुख्य कार्यकारी अधिकृत आ मुख्य सम्पादक छी। सन् २००८ मे योरस्टोरी शुरू करऽ सँ पहिले, शर्मा सिएनबिसी- टिभी १८मे सहायक उपाध्यक्षक रूपमे कार्यरत छल आ टाइम्स अफ इन्डियामे ...
श्री देवी
श्रीदेवी कपूर श्री अम्मा याङ्गर अय्यपण, एक भारतीय अभिनेत्री आ चलचित्र निर्माता छल, जे तमिल, तेलुगु, हिन्दी, मलयालम, आ कन्नड चलचित्रसभमे अभिनय केनए छल। हिन्दी सिनेमाक पहिल महिला सुपर स्टार क रूपमे मानल जाइत अछि, हुनका पाँचटा फिल्मफेयर पुरस्कार प्र ...
श्रीकान्त किदम्बी
श्रीकान्त किदम्बी एक भारतीय पुरुष ब्याडमिन्टन खिलाडी छी। ओ २०१४ मे चाइना ओपन सुपर सीरीज प्रीमियरक खिताब जितने छल । ओ गोपीचन्द ब्याडमिन्टन एकेडमी हैदराबाद सँ खेलक प्रशिक्षण लेने छल ।
श्रुति सेठ
श्रुति मोडलक रूपमे अपन करियरक शुरुवात केनए छल । सभसँ पहिने ओ धारावाहिक शरारत सँ सफलता प्राप्त केनए छल । एकरबाद ओ क्यों होता है प्यार आ देस मे निकला होगा चान्द मे नजर आएल । ओ किछ बलिउड चलचित्रसभ जना फना, ता रा रम पम, राजनीति कार्य केनए अछि ।
श्रृंखला खतिवडा
श्रृंखला खतिवडा नेपाली सौन्दर्य प्रतियोगिताक शीर्षक धारक छी । ओ मिस नेपाल २०१८ कऽ शीर्षक विजेता छी ।ओ २४ प्रतिभागीसभकें पराजित करि मिस नेपाल शीर्षक जीतलक, अन्तिम सात प्रतियोगीसभसँ, दी हिडेन ट्रिजर नेपालक अध्यक्ष, मुख्य निर्णायक गोपाल सुन्दर लाल क ...
श्वेता चौधरी
श्वेता चौधरी एक भारत एक निशानेबाज खिलाडी छी। ओ इंचियोन मे २०१४ एशियाई खेलसभ मे १० मीटर एयर पिस्टल स्पर्धामे कास्य पदक प्राप्त केनेए छल ।
श्वेता बासु प्रसाद
श्वेता बासु प्रसाद एक भारतीय अभिनेत्री छी। ओ अपन करियरक शुरुआत एकटा बाल कलाकारक रुपमे हिन्दी चलचित्र सँ केनए छल। एकर बाद ओ तेलुगु, बङ्गाली आ तमिल सिनेमामे सेहो मुख्य अभिनेत्रीक रुपमे अभिनय केनए अछि। सन् २००२ मे श्वेता बासु बलिउड चलचित्र मकडी मे ए ...
संजय खान
संजय खान हिन्दी: संजय खान जन्म अब्बास अली खान एकटा भारतीय निर्माता, निर्देशक आ अभिनेता छी। ओ अपन चलचित्र जीवनक सुरुवात चलचित्र हकिकत सँ केनए छल, ओ १९६० कऽ दशकसँ १९८० कऽ दशकधरि ३०सँ अधिक चलचित्रमे अभिनय केनए छल।
सचिन तेन्दुलकर
सचिन रमेश तेन्दुलकर एक पूर्व भारतीय क्रिकेट खेलाडी आ कप्तान छी । क्रिकेटक इतिहासमे सचिनके विश्वक सर्वश्रेष्ठ बल्लेबाजसभमे गिनल जाइत अछि । भारतक सर्वोच्च नागरिक सम्मान भारत रत्नसँ सम्मानित होमए वाला ओ सर्वप्रथम खेलाडी आ सबसँ कम उमरक व्यक्ति छी । स ...
सञ्जय दत्त
सञ्जय दत्त (जन्म; २९ जुलाई १९५९} मे अभिनेता सुनील दत्त आ अभिनेत्री नर्गिस दत्तक पुत्रक रुपमे मुम्बईमे भेछल । सञ्जय बलिउडमे बालकलाकारक रूपमे अपन चलचित्र जीवनक सुरुवात केनए छल । सन् १९७२ मे निर्मित बलिउड चलचित्र रेस्मा आ सेरा मे बालकलाकारक रुपमे अभ ...
सत्यजीत राय
सत्यजीत राय एक भारतीय चलचित्र निर्देशक छल, जकरा बीसम शताब्दीक सर्वोत्तम चलचित्र निर्देशकसभमे गिन्ती कएल जाइत अछि । रायक जन्म कला आ साहित्यक जगतमे जानल मानल कोलकाता कऽ एक बङ्गाली परिवारमे भेछल । हिनकर शिक्षा प्रेसिडेन्सी कौलेज आ विश्व-भारती विश्वव ...
सत्येन्द्र नाथ बोस
सत्येन्द्र नाथ बोस गणितज्ञ र भौतिक शास्त्री छेल। भौतिक शास्त्रमे दुई प्रकारके अणुसभमे बर्गिकरण करैत एल अछि - बोसान र फर्मियान। ई मध्येके बोसान सत्येन्द्र नाथ बोसकै नाममे राखल ग्याल छि।
सन यात सेन
सन यात सेन चीनक गोङडङ प्रान्तक जोङसानमे १२ नवम्बर १८६६मे जन्मेल सेन चीन कऽ प्रथम क्रान्ति नायक एवम राजनीतिज्ञ छल | चीनक राज्यक्रान्तिक नायकसभमे उनकर नाम अग्रपङ्क्तिमे आवैत अछि । १२ मार्च १९२५मे मृत्यु भेल डा. सन यात-सेनके चीनलगायत विश्वभर अखन बहु ...
सन्दली सिन्हा
सन्दली सिन्हा एक भारतीय बलिउड अभिनेत्री आ मोडल छी । हिन्दी कथानक चलचित्र तुम बिन मे अपन अभिनयसँ ओ दर्शकदीर्घाक ध्यान केन्द्रित केनए छल ।
सबरिना हो
सबरिना हो चि येङ English: Sabrina Ho चिनियाँ: 何超盈 एक मकाउक उद्यमी छथि । सबरिना हो पोली अक्सन मकाउ लिमिटेडके निर्देशिका आ प्रमुख कार्यकारी अधिकृत छथि । साथे सबरिना चिउ येङ संस्कृति लिमिटेडके स्थापनाकर्ता आ प्रमुख कार्यकारी अधिकृत सेहो छथि । ई व ...
समर ग्लौ
समर लिन ग्लौ एक अमेरिकी अभिनेत्री छी, जे काल्पनिक विज्ञान शृंखला फायरफ्लाई मे "रिवर ताम" आर टर्मिनेटर: द सराह कनर क्रनिकल्स मे, "केमरोन"क भूमिकाक लेल प्रसिद्ध अछि । ओ २००६ आर २००८मे सेटर्न अवार्डमे उत्कृष्ट सहायक अभिनेत्रीक पुरस्कार जितलक ।
सरगुन मेहता
सरगुन मेहता, सरगुन मेहता दुबे कऽ नामसँ सेहो जानल जाएत अछि । सरगुन मेहता एक भारतीय अभिनेत्री, मोडल आ टेलिभिजन प्रस्तोता छी । ओ कलेजमे पैढते समय थिएटरक दुनियामे प्रवेश केनए छल । ओ सन् २००९ मे १२/२४ करोल बाग नामक टेलीचलचित्र सँ टेलिभिजन क्षेत्रमे प् ...
सरदार बल्लभ भाई पटेल
सरदार वल्लभ भाई पटेल भारतक स्वतन्त्रता सङ्गग्राम सेनानी एवं स्वतन्त्र भारतक प्रथम गृहमन्त्री छेलखिन ।ओ नयाँ भारतक निर्माता छेलखिन खासमे ओ भारतीय जनमानस अर्थात किशानसभक आत्मा छेलखिन ।
सर्बानन्द सोणोवाल
सर्बानन्दा सोनवाल असमक १४अम मुख्यमन्त्री छी । ओ भारतक सोलहम लोकसभाक सांसद छी । २०१४ के चुनावसभमे ओ असमक लखीमपुर सीटसँग भारतीय जनता पार्टीक टिकट पर चुनाव लडिक निर्वाचित भेल अछि । सोनवालक जन्म असमक डिब्रुगढ़मे भेल अछि ।
सर्वपल्ली राधाकृष्णन
डा. सर्वपल्ली राधाकृष्णन भारतक प्रथम उप-राष्ट्रपति आ दोसर राष्ट्रपति रहल । ओ भारतीय संस्कृतिक संवाहक, प्रख्यात शिक्षाविद, महान दार्शनिक आ एक आस्थावान हिन्दू विचारक छल । हुनकर याह गुणक कारण सन् १९५४ मे भारत सरकार हुनका सर्वोच्च सम्मान भारत रत्नसँ ...
सलमा आगा
सलमा आगा ब्रिटिश गायिका आर भारतीय पाकिस्तानी मूलक अभिनेत्री छी । ओ गायन क्षेत्रमे संलग्न होएक साथ साथे सन् १९८० क दशकमे भारतीय चलचित्रमे अभिनेत्रीक रुपमे समेत देखा पैर सकल अछि । हुनकर पहिल चलचित्र निकाह हुनका चर्चित बनेने छल ।
सलमान खान
सलमान खान भारतीय चलचित्र क्षेत्रक बहुप्रसिद्ध अभिनेता छी ।अब्दुल रशीद सलीम सलमान खान एक भारतीय फिल्म अभिनेता, निर्माता, सामयिक गायक आर टेलिभिजन व्यक्तित्व अछि। तीस साल लम्बा चलचित्र क्यारियरमे, खान बहुत पुरस्कार प्राप्त केने छेल, जेमेसे एक फिल्म ...
साई
पार्क जि-साङ्ग, हाङ्गुल: 박재상, हान्जा: 朴載相, साइ क नामसँ प्रख्यात, पिएसवाई, एकटा दक्षिण कोरियाली गायक, गीतकार, गीत निर्माता, र्यापर छी । पिएसवाई अपन घरेलु भिडियोसभक कारण जानल जाएत अछी आर उनका अन्तर्राष्ट्रिय रूपमे उनकर सबसँ चर्चित साङ्गितिक भ ...
साक्षी तन्वर
साक्षी तन्वर भारतीय टेलिभिजन आ बलिउडकऽ प्रसिद्ध अभिनेत्री छथि । एक टेलिभिजन प्रोग्राममे एङ्करक रूपमे १९९० मे शुरु केलक । हुनका मुख्य रूपसँ बालाजी टेलिफिल्मसद्वारा निर्मित टेलिचलचित्र कहानी घर की पार्वती अग्रवाल आ बडे अच्छे लगते है मे प्रिया कपूरक ...
सागरिका घाटगे
सागरिका घाटगे एक भारतीय मोडल आ चलचित्र अभिनेत्री छी जे सन् २००७ मे प्रदर्शित चक दे! इन्डिया नामक चलचित्रमे प्रीती सभरवाल कऽ भूमिकाक सङ्ग अपन अभिनय करियरक शुरुआत केनए छल। सन् २०१५ मे एक भारतीय रियाल्टी कार्यक्रम फियर फ्याक्टर मे प्रतिस्पर्धीकें रू ...
साद जगलुल
साद जगलुल, मिस्रक राजनीतिज्ञ। १८६० मे गरबिया प्रान्तमे जन्म भेछल । अलअजहर विश्वविद्यालय मे शिक्षा पावैव। १८८२ मे अहमद अरबीक विद्रोह मे साथ देइक लेल गिरफ्तार भेछल मुदा शीघ्रही छोड देलक आ १८८४ मे वकालत करै लगल । १८९३ मे न्यायाधीश नियुक्त मे भेल । १ ...
सादिक खान
सादिक अमन ख़ान ब्रिटेनक मुख्य विपक्षी लेबर पार्टीक नेता आर लण्डन के मेयर छी। ओ लण्डनक पहिल मुस्लिम मेयर छी नहीं बल्कि यूरोपियन यूनियनक कोनो भी राजधानीके पहिल मुस्लिम मेयर छी। ओ अपन करीबी प्रतिद्ववान्धि कंजर्वेटिव उम्मीदवार जैक गोल्डस्मिथक हराकऽ। ...
साधना सरगम
साधना सरगम भारतीय चलचित्रमे गाबनिहार महिला पार्श्वगायिका छी । साधना चारि सालक आयु सँ गाना गाबि रहल अछि । विश्वात्मा कें "सात समुन्दर पार" गित सँ हिनका ख्याति मिलल छल । हिनकर जन्म महाराष्ट्रक दाभोलमे सङ्गीतकारक परिवारमे भेल छल। "पहला नशा पहला खुमा ...
साना सईद
साना सईद जन्म २२ सितम्बर १९८८ एक भारतीय अभिनेत्री आ मोडल छी जे बलिउड चलचित्रमे अभिनय करैत अछि । बाल कलाकारक रूपमे ओ चलचित्रमे अभिनय कुछ कुछ होता है १९९८ सँ आरम्भ केलक आ हर दिल जो प्यार करेगा २००० आ बादल धरि जारी राखलक । ओ टेलिभिजन कार्यक्रम बाबुल ...
सानिया मिर्जा
सानिया मिर्जा भारतक एक टेनिस खेलाडी छी । सन् २००३ सँ २०१३ धरि वो लगातार एक दशकतक महिला टेनिस संघक एकल तथा युगलमे शिर्ष भारतीय खेलाडीक रुपमे अपन स्थान बनाबएमे सफल भेल आर बादमे एकल विधामे वो अपन खेल त्याग करला पश्चात शिर्ष स्थानमे अंकिता रैना आएल । ...
सायंतनी घोष
सायंतनी घोष एक भारतीय टीवी कलाकार छी । ओ सबसँ बढिया किरदार जी टिभीक धारावाहिक नागिनमे निर्वाह करने छल । एकर बाहेक ओ अदालत महाभारत २०१३ धारावाहिक आ इतना करो ना मुझे प्यार मे कार्य क चुकल अछि ।
सायरस मिस्त्री
साइरस पल्लोनजी मिस्त्री भारतीय मूलक एक आयरिश व्यापारी छी, जे कि एक भारतीय व्यापार सङ्गठन टाटा समूहक सन् २०१२ आ सन् २०१६ के बीच अध्यक्ष पद पर रहल ।ओ टाटा समूह के छठम् अध्यक्ष छल आ केवल दोसर ओहीसँ पहिने टाटाके उपनाम नै लैत छल। २०१२ के मध्यमे, उनका ...
सारिका
सारिकाक जन्म भारतक राजधानी नयाँ दिल्लीमे मराठी आ हिमाचली परिवारमे भेछल । छोटे अवस्थामे हुनकर पिता परिवारसँ अलग भऽ गेछल । ओकर बाद ओ परिवारक मुखियाक रूपमे पारिवारिक जिम्मेवारी वहन केनए छल । ओ विद्यालय नै जा सकल ।
सार्लेट फ्लेयर
एस्ली एलिजाबेथ फ्लेहर एक अमेरिकी महिला कुस्ती खेलाड़ी, लेखिका आ अभिनेत्री छथि। ओ वर्तमानमे डब्ल्यूडब्ल्यूईसँ आवद्ध अछि जाहिठाम ओ स्म्याकडाउन ब्राण्डमे कार्यरत अछि आ वर्तमानमे सार्लेट फ्लेयर नामसँ कुस्ती खेलैत अछि । ओ एक प्रख्यात कुस्ती खेलाड़ी रि ...
सिमी गरेवाल
सिमी गरेवाल एक भारतीय अभिनेत्री आर भारतीय वार्ता शोकी प्रस्तोता छी । हुनका दो बदन, साथि, मेरा नाम जोकर, सिद्दार्थ आर कर्ज मे कएल गेल अभिनयको लेल चिनहल जाएत अछि । ओ अपन नामक एक वार्ता शोमे प्रस्तोताक कार्य करैत अछि ।
सिरार्पी देर नेर्सेसियन
सिरार्पी देर नेर्सेसियन एक अर्मेनियाई कला इतिहासकार, थे जे अर्मेनियाई आ बिजान्टिन अध्ययनमे विशिष्ट छल। डेर नेरेसियन एक प्रसिद्ध एकेडेमी आ अर्मेनियाई कला इतिहासमे अग्रणी छल। ओ संयुक्त राज्य अमेरिकाम बहुत रास संस्थासभम पढाब जाएत छल, जेहिम मासाचुसेट ...
सिसिलिया रोट
सिसिलिया एडिथ रोटनबर्ग गुटकिन स्पेनी उच्चारण: ; जन्म ८ अगस्त १९५६ अपन लोकप्रिय नाम सिसिलिया रोट सँ अधिक लोकप्रिय अछि। ओ एक अर्जेन्टिनी अभिनेत्री छी। ओ दुई टा गोया अवार्ड आ एकटा युरोपेली चलचित्र पुरस्कार प्राप्त केनए अछि। सन् १९९० मे प्रदर्शित भेल ...


text:
सुशांत सिंह राजपूत केसके जांच करबाक लेल गेल बिहार पुलिसक अधिकारिक लेल सुराग इकट्ठा करय मे बेसी समस्या भ’ रहल अछि । एकर कारण बताओल जा रहल अछि जे मुंबई पुलिस ओहि तरहे सहयोग नहि क’ रहल अछि। अहि बीच खबर आयल अछि जे बॉलीवुडक अभिनेता सुशांत सिंह राजपूत केर मृत्यु मामलाक जांच करय लेल मुंबई पहुंचल पटना कें सिटी एसपी विनय तिवारी कें क्वारंटाइन क’ देल गेल अछि।
बताओल जा रहल अछि जे पटना सिटी एसपी विनय तिवारी कें मुंबई मे आईपीएस मेस मे जगह नै देल गेल, जाकर बाद ओ साब निजी तौर पर अपन रहबाक व्यवस्था केलनि। एकरा बाद बीएमसी कें अफसर विनय तिवारी सं हुनकर रहबाक स्थान पुछलाक बाद हुनका क्वारंटाइन क’ देल गेल। बताओल जा रहल अछि जे एसपी विनय तिवारी कें संग जानि-बुझि क’ एहन कयल गेल।
बिहारक डीजीपी गुप्तेश्वर पांडे रैबदिन देर राइत ट्विट क’ एकर जानकारी देलनि। ओ ट्विट केलनि जे आईपीएस अधिकारी विनय तिवारी बिहार पुलिस टीमक नेतृत्व करबाक लेल आधिकारिक ड्यूटी पर आइ पटना सं मुंबई पहुंचला मुदा बीएमसी अधिकारि जबरन हुनका क्वारंटाइन क’ देलक। अनुरोध कें बादो हुनका आईपीएस मेस मे आवास प्रदान नै कयल गेल छल जकरा बाद ओ गोरेगांव (मुंबई) कें एक गेस्ट हाउस मे ठहरल छला।


text:
वि दे ह विदेह Videha বিদেহ http://www.videha.co.in विदेह प्रथम मैथिली पाक्षिक ई पत्रिका Videha Ist Maithili Fortnightly e Magazine विदेह प्रथम मैथिली पाक्षिक ई पत्रिका नव अंक देखबाक लेल पृष्ठ सभकेँ रिफ्रेश कए देखू।
योगेन्द्र पाठक ‘वियोगी’
पिरामिडक देश मे (तेसर खेप)
(पछिला दू अंक मे अपने पढ़लियैक मिस्रक राजधानी काहिरा के आसपासक इलाका मे हमर तीन दिनक यात्राक अनुभव, जाहि मे मुख्य छल गीजाक पिरामिड परिसर आ स्फिंक्स, पापीरस गैलरी, सकाराक स्टेप पिरामिड आ दहसुरक टेढ़ आ लाल पिरामिडक दर्शन, मेम्फिसक म्यूजियम मे रानी हातसेप्सुतक स्फिंक्स आ फैरो रैमसेस-2 के अनेक मूर्तिक दर्शन, काहिरा शहर मे ईजिप्सियन म्यूजियम मे तूतनखामन के सोनाक ताबूत आ अनेक ममी देखनाइ आ बजार घुमनाइ।)
चारिम दिन 20 सितम्बर 2019। अधरतिए मे होटल छोड़बाक छल आसवानक यात्रा लेल। आसवान मिस्रक दक्षिण भाग मे अवस्थित प्रसिद्ध शहर छैक जे प्राचीन समय सँ बनिज व्यापारक प्रमुख केन्द्र रहलैक अछि। थोमस कूकक प्रोग्रामक अनुसार हम सब आब एही दछिनबरिया इलाका मे बस, जहाज आदि सँ घुमैत रहब आ अन्तिम दिन लक्जर शहर सँ फेर हवाइ जहाज द्वारा काहिरा पहुँचि देश आपस जाएब।
पछिला राति मे मात्र तीन घंटा लेल हमरा निन्नक आवाहन नहिए कएल भेल, वेकअप कॉलक भरोसे हम नहिए रहैत छी कारण सुतबा काल आँखिक चश्माक संग कानक चश्मा सेहो खोलि कए राखि दैत छिऐक। तें जगले आ सतर्क रहलहुँ। दू बजे होटल सँ चेकआउट करैत जलपानक पैकेट संग मे लैत गीजाक होटल छोड़ि देल आ बस मे सवार भए काहिरा एयरपोर्ट विदा होइत गेलहुँ।
एयरपोर्ट पहुँचि हमरा आसवान लेल तुरत्ते एकटा पहिलुके फ्लाइट मे जगह भेटि गेल कारण हमर एहि खंडक टिकट बिजनेस क्लासक छल। सम्भवतः थोमस कूक कें सब पसिंजर लेल इकोनॉमी क्लास मे टिकट नहि भेटल हेतैक तें हमर प्रोमोसन भऽ गेल छल। अस्तु, एहि सँ कोनो विशेष लाभ नहि, एतबे जे बिजनेस क्लास मे एक कप नीक गर्म कॉफी भेटि गेल आ काहिरा एयरपोर्ट पर प्रतीक्षा करबाक बदला आसवान पहुँचि एयरपोर्ट पर प्रतीक्षा करए पड़ल। जलपानक पैकेट देखल, किछु बेसिये सामान बुझाएल। अस्तु, हिसाबें निकालि कए खा लेल आ बाकी राखि देल। आजुक प्रोग्राम मे लंच सेहो पैकेटे भेटबाक छलैक कारण बहुत दूरक बस यात्रा छल आ साँझे भेला पर जहाज पर भोजन भेटैत।
ग्रुपक सदस्य लोकनि बादक फ्लाइट सँ बेराबेरी अबैत गेलाह। सब कें एकत्रित करैत सभक सामान बस मे उठबैत प्रायः साढ़े आठ बाजि गेलैक। बस मे चढ़िते थोमस कूकक स्थानीय पार्टनर कम्पनीक लोक लंच पैकेट आ जल सब कें बाँटि देलनि। एतए मोहम्मद अब्दुल्ला नामक गाइड बस मे संग भेलाह। कारी अफ्रिकन मूलक बेस पैघ कायाक व्यक्ति मुदा बहुत हँसमुख, ईजिप्टोलोजीक नीक ज्ञान, अपना काज मे दक्ष आ बहुत परिस्कृत अंग्रेजी बजैत। सब यात्री कें आदर अथवा मजाक मे ‘फैरो’ सँ सम्बोधन हुनक, माने हुनका लेल तऽ हम सब टूरिस्टे सम्राट छलिएनि। टूरिस्टेक आय सँ हुनको पेट चलैत छलनि आ देशक अर्थ व्यवस्था सेहो। अगिला चारि दिन हिनके संग हमरा सब कें भ्रमण करबाक छल। गाइडक बुद्धि आ व्यवहार सँ सब गोटे प्रसन्न छलाह आ थोमस कुक कें एहू लेल बधाइ भेटलनि।
गाइड अब्दुल्ला बूझू प्राइमरी स्कूलक मास्टर जकाँ हमरा सब कें इतिहास बुझा रहल छथि, बीच बीच मे प्रश्न सेहो पूछि बैसैत छथि। भाषणक बीच ककरो गप करब हुनका पसिन्न नहि। यात्री सब सेहो मिस्रक इतिहास बहुत किछु बूझि पढ़ि कए आएल छथि आ गाइडक बात ध्यान सँ सुनलाक बाद हाथ उठा हुनकर प्रश्नक उत्तर दैत छथि अथवा किछु प्रतिप्रश्न सेहो करैत छथि।
आइ हमरा सब कें जेबाक छल अबू सिम्बेल नामक जगह। ताहि सँ पहिने सकाले ओ सब कें आसवानक हाइ डैम देखबा लेल लऽ गेलखिन। आसवानक ई हाइ डैम आधुनिक आ स्वतंत्र मिस्रक कायाकल्प केनिहार प्रोजेक्ट छलैक जहिना स्वतंत्र भारत लेल भाखड़ा-नाँगल सदृश योजना। मिस्र मे नील नदीक प्रवेश करितहिं पैघ बान्ह बना कए विस्तृत जलाशय आ जल-विद्युत उत्पादन केन्द्र बनाओल गेल। नेहरूक परम मित्र मिस्रक राष्ट्रपति गमाल अब्दुल नासर एकर सूत्रधार छलाह। तें बान्ह सँ बनल जलाशय कें ‘लेक नासर’ कहल जाइत छैक। हाइ डैम पर ठाढ़ भऽ कए लेक नासरक विशालताक मात्र कल्पना कएल जा सकैत छैक।
नील नदी पर आसवान इलाका मे अंग्रेज शासन मे सेहो एकटा बान्ह बनल छलैक, ओ छैके, मुदा छोट आ पुरान, एकरा आब ‘लो डैम’ कहल जाइत छैक। नव स्वतंत्र मिस्र कें औद्योगिक राष्ट्र बनेबाक दिशा मे बिजली उत्पादन बहुत जरूरी छलैक। ताही दिशा मे काज करैत राष्ट्रपति नासर पहिने स्वेज नहरक राष्ट्रीयकरण केलनि, अंग्रेजक हाथ सँ ओकर स्वामित्व अबिते राष्ट्रक आय सेहो बढ़ि गेलैक। तखन रूसक सहायता सँ नव पैघ डैम बनाओल गेल। गाइड अब्दुल्ला डैम आ लेक सम्बन्धित बहुत रास बात बतबैत छथि जाहि मे मुख्य अछि एखन लेक मे सहसह करैत गोहिक जनसंख्या। गोहि प्राचीन कालहिं सँ नील नदी मे भेटैत रहलैक आ नाविक सब कें सतबैत रहलैक। तें एकरो देवताक खाढ़ी मे राखल गेल। बान्ह बनला पर लेक मे गोहि सब फँसि गेल, दोसर कात जाएत कोना ? प्रजनन चलैत रहलैक आ जनसंख्या बढ़ैत रहलैक। एकर शिकार पर प्रतिबन्ध लागि गेला सँ ई जानवर आओरो छुट्टा भऽ गेल। एखन स्थिति ई छैक जे यदि पति पत्नी मे झगड़ो होइत छैक तऽ धमकी इएह देल जाइत छैक — “लेक नासर मे फेकि देबौ, गोहिक शिकार बनमे”।
लेक नासरक विशालताक अन्दाज करबा लेल बुझियौ जे एकर जल धारण क्षमता 132 घन किलोमीटर छैक, एकरा तुलना मे भारतक सबसँ पैघ नर्मदा बान्हक जलाशय ‘इन्दिरा सागर डैम’क क्षमता मात्र 12.2 घन किलोमीटर छैक। लेक नासर के सतहक घेरा करीब साढ़े पाँच हजार वर्गकिलोमीटर मे पसरल छैक, बूझू एकर तुलना मे भाखड़ाक गोविन्द सागर मात्र 168 वर्गकिलोमीटर छेकने छैक।
एहि जलाशयक बनला सँ मिस्रक एहि इलाका मे अवस्थित कएकटा प्राचीन स्मारक ओकरा पेट मे चल गेलैक। एहि मे सँ किछु अति महत्वपूर्ण स्मारक कें ओ लोकनि पूर्ण रूपें एक एकटा पाथर काटि कए उठा कए प्रतिस्थापित कऽ देलनि। ई काज कएल गेल यूनेस्को के तत्वावधान मे अनेको देशक वास्तुकार, इंजीनियर आ तकनीकी विशेषज्ञ लोकनिक देखरेख मे। एहने प्रतिस्थापित स्मारक अछि अबू सिम्बेल मे उनैसम वंशक प्रतापी सम्राट रैम्सेस-2 के मंदिर।
अबू सिम्बेल आसवान शहर सँ 300 किलोमीटर दूर अवस्थित अछि, हिसाबें लेक नासरक दोसर छोड़ पर, रस्ता सपाट मरुभूमि बाटे। करीब चारि घंटा जेबा मे आ ओतबे फेर घुरबा मे लगैत। एहि यात्रा मे बसक एयरकन्डिसनिंग मसीनक देखभाल लेल अलग सँ मिस्त्री सेहो बस मे चढ़ल गेलाह कारण आइ गर्मी सेहो खूब छलैक आ रस्ता मे मरुभूमिक बीच कोनो तरहक सहायता भेटब असम्भवे।
मरुभूमि मे एतए सड़क एकदम सपाट आ सीधा, बूझू पचीसो किलोमीटर मे कोनो घुमाव नहि। दूनू कात जतेक दूर तक नजरि जाइत छल कतहु कोनो आबादीक चिन्ह नहि। रस्ता मे कतहु कोनो गाड़ी नहि, कखनहु कए एकाधटा मिलिटरी ट्रक मात्र जाइत अबैत।
अब्दुल्ला बतौलनि जे रस्ता मे एहि गर्मी मे मरुभूमिक प्रसिद्ध घटना ‘मृग मरीचिका’ (mirage) देखब सम्भव होएत। ठीके करीब एगारह बजे तक रौद एतेक तेज भऽ गेल छलैक जे मरीचिका देखबा मे आबऽ लागल। किताबे मे एहि घटनाक बारे मे पढ़ने रही मुदा प्रत्यक्षतः आइए देखल। एहि यात्रा मे बूझू ई बोनस भेल।
पूरा रस्ताक बीच मात्र एक ठाम ‘मिडवे’ जकाँ एकटा दोकान जतए किछु ड्रिंक आदि भेटैत आ पाँच पौंड बला पेड शौचालयक सुविधा छलैक। करीब दू घंटाक यात्राक बाद आएल ओ मिडवे। सब गोटे उतरैत गेलहुँ। भारत मे एहन कोनो मिडवे पर अनेको गाड़ी बस लागल रहैत मुदा एतए किछु नहि। एकमात्र हमरा सबहिक बस। कने लेट भऽ गेला सँ दोसर टूरिस्ट बस पहिनहि चल गेल छलैक। एहि मिडवे मे एकटा घर आ तकरा आगू किछु काठक खुट्टा पर चढ़ाओल पातर छाही। मुदा वाह रे मरुभूमिक घरक छाही ! मकइक डाँट उपर मे छिड़िआएल, एतेक हटल हटल जे कहुना छाहरिक बोध होइत। एहि सँ घनगर तऽ बाती आ खरही देल बिन छाड़ल ठाठ हमरा सब बन्हैत छी गाम मे। बरखा तऽ एतए होइते नहि छैक तखन रौद सँ बँचबा लेल एतबो बहुत।
अस्तु, एतए लोक शंका निवारण केलक, किछु गोटे कोल्ड ड्रिंक लेलनि। दस मिनट बाद बस विदा भेल। जेना जेना हम सब अबू सिम्बेलक लग अबैत गेलहुँ, गाम घरक दर्शन होमए लागल। मरुभूमि मे गाम घर तऽ जलक स्रोत ओएह लेक नासर।
करीब डेढ़ बजे हम सब अबू सिम्बेल गाम पहुँचलहुँ। पार्किंग मे बस लगा देल गेल। ओतए सँ हमरा सब कें पएरे करीब आधा किलोमीटर चलि कए ओहि स्थल पर पहुँचबाक छल जतए प्रतिस्थापित मंदिर छलैक। रस्ता मे थोड़ेक दूर तक तऽ दूनू कातक मीनाबजारक छाहरि छलैक। तकर बाद जतए टिकट चेक कएल गेल ओतए एकटा घर ‘विजिटर सेन्टर’ बनाओल। एहि मे प्रतिस्थापन कालक पूरा भीडियो चलैत। तकर बाद रस्ता फेर खुला आ प्रचंड रौद मे।
ई मंदिर अजन्ताक गुफा जकाँ पाथर कें काटि कए बनाओल गेल छलैक ईसा पूर्व तेरहम शताब्दी मे सम्राट रैमसेस-2 द्वारा। एकटा पैघ मंदिर अपना लेल आ बगल मे दोसर छोट मंदिर अपन सर्वप्रिय रानी नेफरतारी लेल। असल मे मंदिर मे ओहि समयक प्रचलित देवता ‘आमुन’ (Amun), ‘रा-होराख्ती’ (Ra-Horakhty) आ ‘ता’ (Ptah) कें समर्पित छल। ‘रा’ सूर्य कें कहल गेल छनि।
प्रतिस्थापित करबा लेल पहिने उपरका पाथर कें हल्लुक ब्लास्ट सँ हटाओल गेल। तखन 20-30 टन ओजन के टुकड़ी मे मूर्ति सब कें काटल गेल। एक हजार सँ बेसी एहन टुकड़ी सब कें विशाल किरान द्वारा उठा कए नव जगह आनि फेर एक एकटा टुकड़ी कें बैसाओल गेल। एहि लेल पहिने कृत्रिम पहाड़ी बनाओल गेल आ ओकरा खोह मे पाथरक टुकड़ी सब कें एहि तरहें बैसाओल गेल जे एकदम असली मंदिर बनि गेल। विश्वक धरोहर कें सुरक्षित रखबाक एतेक पैघ स्तर पर एहन भगीरथ प्रयास अन्यत्र कतहु नहि भेल छलैक। सबसँ मुख्य बात छलैक मंदिरक द्वारक दिशा सही राखब जाहि सँ 22 अक्टूबर आ 22 फरवरी कें भोर मे सूर्योदयक समय सूर्यक किरण एकदम भीतरक गर्भगृह पर पड़ैक, जेना कि मूल मंदिर मे होइत छलैक। एहि तारीख कें विद्वान लोकनि रैमसेस-2 के जन्मदिन आ राज्यारोहण दिन सँ सम्बन्धित मानैत छथि।
मुख्य मंदिरक सामने भाग मे रैमसेस-2 के 20 मीटर ऊँच चारिटा विशाल मूर्ति छलैक, प्रवेश द्वारक दूनू कात दू दूटा मूर्ति। एकटा मूर्ति मिस्रक प्राचीन भूकम्प मे पहिनहि क्षतिग्रस्त भऽ गेलैक। एकरा एखनहु ओहिना छोड़ि देल गेल छैक। मूर्ति मे सम्राट सिंहासन पर बैसल छथि आ मिस्रक दूनू भाग — अपर इजिप्ट आ लोअर इजिप्ट — कें निरूपित करैत जौआँ मुकुट पहिरने छथि। एहने जौआँ मुकुट पहिरने रैमसेस-2 के मूर्ति अन्यत्र सेहो पहिनहिं देखने छलहुँ। भीतर मे विशाल स्तम्भ सब पर मूर्ति, सम्राट द्वारा कएल गेल विभिन्न लड़ाइ के चित्रकारी आदि एखनहु जीवंत छैक। भीतर मे अनेक कक्ष छैक जे सामने सँ अन्दर जाइत छोट होइत जाइत छैक। सबसँ भीतर मे मात्र एकटा कक्ष जे गर्भगृह भेलैक।
तहिना करीब 100 मीटर दूरी पर ओही कृत्रिम पहाड़ीक दोसर भाग मे रानीक मंदिर बैसाओल गेल। ई मंदिर देवता हाथोर आ रानी नेफरतारी कें समर्पित अछि। एकर सामनेक भाग मे प्रवेशद्वारक दूनू कात करीब 10 मीटर ऊँच तीन तीन टा मूर्ति, जाहि मे बीच मे सम्राट आ दूनू कात रानी। एहू मंदिर मे भीतर मे विशाल स्तम्भ सब मे चित्रकारी मुदा ओतेक कक्ष नहि।
मंदिर घुमबा मे लोक कें प्रायः आधा घंटा लगलैक मुदा फेर बस तक आपस जेबा मे समय लगलैक। पाछू सँ देखला पर ई कृत्रिम पहाड़ी एको रत्ती बनाबटी नहि लगैत छैक। अस्तु करीब अढ़ाइ बजे हम सब अबू सिम्बेल सँ विदा लेल।
एक घंटाक मंदिर दर्शन आ आठ-नौ घंटाक बस यात्रा। ओना तऽ साँझ मे आसवान शहर घुमबाक किछु कार्यक्रम छल मुदा यात्री सब कें थाकल रहला सँ एकरा त्यागि देल गेल। हम सब सोझे पहुँचलहुँ अपन जहाज ‘क्राउन प्रिंसेस’ पर। आब तीन दिन तक एतहि रात्रि विश्राम करबाक छल।
‘क्राउन प्रिंसेस’ पाँच सितारा होटलक समकक्ष मानल जाइत छैक। पाँच तल्लाक बेस पैघ जहाज, करीब अढ़ाइ सौ पसिंजरक रहबाक व्यवस्था। तकरा सेवा लेल सब प्रकारक कर्मचारी। सबसँ नीचा मे डाइनिंग हॉल छलैक, तकरो नीचा मे इंजन रूम आदि। तखन चारि तल्ला मे रहबाक कमरा, लॉबी, दोकान, बार, आदि सब किछु। उपरका डेक पर स्विमिंग पूल, आ खुला जगह मे अनेको कुर्सी लागल। एतहु चाह, कॉफी, ड्रिंक आदि उपलब्ध मुदा अलग सँ पैसा देला पर। दुपहरिया मे एक बेर चाह/कॉफी फ्री, माने जहिना होटलक आन भोजन फ्री (दाम तऽ टूरक पैकेज मे देले छलैक)। एहि समय अपन भारतीय यात्री लेल इन्द्रजित अपन रसोइया सँ पकोड़ा, सिंघाड़ा आदि सेहो बनबा लैत छलाह।
एतए रूम सब करीब करीब होटले जकाँ, मात्र कने छोट कारण जगह बचेबाक लेल। रूमक सफाइ सेहो नित्य ओहिना कएल जाइत छैक। खाली इंटरनेट बहुत महग आ पीबाक जल जेना हमरा गीजाक होटल मे भेटैत छल से नहि। तें बाहर सँ जल कीनऽ पड़ल। एतहु डाइनिंग हॉल मे अलग सँ भारतीय व्यंजनक इन्तजाम थोमस कूक केनहि छल, ओकर अपन रसोइया तऽ संगहिं छलैक। हमरा सब लेल किछु टेबुल सेहो रिजर्व रहैत छल आ कहलो गेल छल जे अन्यत्र नहि बैसी। ओना भोजन लेल लोक किछुओ चुनि सकैत छल, कन्टिनेटल, जे अन्य यात्री लेल बनाओल जाइत छलैक, अथवा भारतीय, ई अपना इच्छा पर निर्भर छलैक।
जहाजक सवारी के हमर अनुभव बहुत कमे रहल अछि - किछु घंटाक सवारी अंडमान यात्रा मे केलहुँ, एक टापू सँ दोसर टापू पर जेबा लेल, तहिना इंगलिस चैनल पार करबा काल आ डेनमार्क सँ स्वीडन जेबा काल, ततबे। जहाज पर रात्रि विश्रामक अनुभव पहिले बेर भेल अछि। एतए देखलियैक जे एक बेर भीतर गेला पर आ चेकइन केला पर बाहर जेबा लेल लोक कें एकटा पास देल जाइत छलैक। घुरला पर गेटे पर ओ पास रखबा लेल जाइत छलैक। साधारणतः ई प्रक्रिया तखन बेसी जरूरी रहैत छैक जखन जहाज किछुए समय मे तट छोड़ि देबा लेल तैयार रहैत अछि आ कोनो व्यक्ति कें बाहर जाएब जरूरी भऽ गेलनि। जहाज खुजबा सँ पूर्व सबटा पासक गिनती कएल जाइत छैक जाहि सँ पता चलैक जे कोनो व्यक्ति बाहर तऽ ने छूटि गेल। आइ राति जहाज कें एतहि रहबाक छलैक।
अगिला दिन 21 सितम्बर 2019, सबेरे हम सब जलपानक बाद बस मे सवार भऽ कए गेलहुँ आसवान शहरक एक इलाका जतए फेर छोटका नाओ सँ एकटा टापू पर जाकए फिले (Philae) मंदिर देखबा छल। फिले मंदिर नील नदीक एकटा टापू पर छैक जे पुरना लो डैमक जलक्षेत्र मे पड़ैत छलैक। एहि इलाका मे अनेक छोट पैघ टापू। फिले मंदिरक मूल टापू मुदा जखन डूबऽ लगलैक तखन एकर समस्त मंदिर परिसर कें उठा कए लगेक दोसर उँचगर टापू पर प्रतिस्थापित कएल गेल। नाओ पर सँ गाइड अब्दुल्ला हमरा सब कें मूल फिले टापू देखा देलनि।
फिले मे मंदिर सब मिस्रक मूल फैरो (सम्राट) नेक्टानेबो-1 द्वारा ईशापूर्व 370 इस्वी मे देवी इसिस लेल बनाओल गेल। जखन मिस्र पर ग्रीक लोकनि शासन करए लगला तखन स्थानीय जनताक विश्वास जितबाक लेल आ ओकरा सब कें अपना दिस मिला कए रखबा लेल ओ लोकनि मिस्रक पुरान देवी देवताक नाम पर फेर सँ मंदिर सब बनौनाइ शुरू केलनि। तहिना बाद मे रोमन शासक लोकनि सेहो मंदिर सब बनौलनि। फिलेक मंदिर मुख्यतः टोलेमी-2, टोलेमी-5 आ टोलेमी-6 के शासन काल मे बनाओल गेल।
काहिराक ईजिप्सियन म्यूजियम देखबा काल अनेक टूरिस्ट ग्रुपक बीच हमरा सब कें ईयरफोन देल गेल छल जाहि सँ अपन गाइड कें सुनि सकी। एतए ओ सुविधा नहि आ अनेको ग्रुपक लोक आ गाइड बौआइत। हमर गाइड अब्दुल्ला सबकें एकठाम जमा कऽ कए फिलेक वर्णन सुनबए लगलाह मुदा लोक सब तऽ फोटो लेबा मे व्यस्त भऽ जाइत छल। भीड़ मे चालीस सदस्य कें एक संग सम्हारि कए राखब कठिन काज छलैक। तथापि ओ हमरा सब कें मंदिरक पहिल प्रवेश द्वार, जाहि मे विशाल गोपुर (pylon) बनल छलैक, फेर भीतर के विशाल आङन, तखन दोसर गोपुर होइत अन्त मे छोट गर्भगृह देखौलनि। गर्भगृह मे एखन मात्र ग्रेनाईटक चबूतरा टा छैक। कोनो समय मे एहि चबूतरा पर देवी इसिसक मूर्ति रहल हेतनि।
आङन मे एक कात अनेको छोट छोट कमरा सब छैक जे कहियो पंडित लोकनिक निवास रहल हेतनि। संगहि कात मे सेहो विशाल स्तम्भ सब छैक। गाइड अपन काज समाप्त कऽ कए फोटो लेबा लेल अलग सँ बीस मिनट समय देलखिन। अस्तु हम सब ओतए सँ फेर नाओ पर चढ़ि कए बस पार्किंग बला जगह अबैत गेलहुँ।
अगिला भ्रमण स्थल छल एतुका प्रसिद्ध ईजिप्सियन कॉटन के दोकान। मिस्रक सूती वस्त्र विश्व प्रसिद्ध छैक से सबकें बूझल छल। मुदा गाइड कहलनि जे साधारणतः दोकान सब मे एखन खाली चीनी सामान (जकरा ओ मजाक मे आर-ओ-सी, माने रिपब्लिक ऑफ चाइना कहैत छलथिन) भरल छैक आ सुच्चा ईजिप्सियन कॉटन सब ठाम नहि भेटैत छैक। एहि मे हमरा सब कें कोनो अतिशयोक्ति नहि बुझाएल कारण चीनी सामानक बाढ़ि तऽ विश्वक हरेक गली कूची मे देखबा मे अबिते छैक।
अस्तु, हम सब एकटा एहन सुच्चा कपड़ाक दोकान मे प्रवेश केलहुँ। सत्ते एतुका वस्त्र देखि सन्देह मेटा गेल। मुदा वस्त्र सबहक दामो तहिना ऊँच। कोनो हाफ शर्ट 900 पौंड (माने करीब 4000 रुपैया) सँ कम नहि। थोड़ेक काल तक तऽ प्रायः सब गोटे घुरिआइते रहलाह मुदा किछु गोटे कीनब शुरू केलनि तऽ हमरहु धाख छूटल। नाति नातिन लेल टीशर्ट कीनल, क्रेडिट कार्ड सँ पेमेंट कएल।
समय कम छल, लंच तऽ जहाजे पर करबाक छल मुदा बेसी महत्वपूर्ण छलैक जहाज कें डेढ़ बजे छुटबाक समय। तें अब्दुल्ला सब कें समेटि बस मे ढुका लऽ अनलनि जहाज पर। आसवान शहर छोड़ि देल। आब जहाजे पर सब किछु।
एहने समय लेल पैघ समुद्री यात्रा मे लोक जहाजक लाइब्रेरीक उपयोग करैत रहल होएत। हमर लाइब्रेरी किन्डल मे छल। रौद बेसी रहला सँ उपरका डेक पर जाएब सम्भव नहि। रूम एयरकन्डिसन्ड छले। बस, खिड़कीक पर्दा हटा देल आ बैसि कए नील नदीक किनाराक बदलैत दृश्यक आनन्द लेबऽ लगलहुँ।
सूर्यास्त सँ किछु पहिने हम सब पहुँचलहुँ “कोम ओम्बो” मंदिर लग। आब हम सब उत्तर दिशा मे चलैत आसवानक बान्ह सब के जलक्षेत्र सँ बहुत दूर चलि आएल छलहुँ आ मंदिर सब मूले स्थल पर अवस्थित छैक। एहि मंदिर कें “स्वास्थ्य लाभक मंदिर” सेहो कहल जाइत छैक। प्राचीन काल मे दूर दूर सँ बीमार लोक एतए अबैत छल, चढ़ौआ चढ़बैत छल आ अपन नीरोग हेबाक कामना करैत छल।
कोम ओम्बो मन्दिर कें जोड़ा मन्दिर सेहो कहल जाइत छैक कारण एतए दूटा देवता लेल एक समान सटले-सटल दूटा मन्दिर बनलैक। एकटा मन्दिर मे गोहि देवता ‘सोबेक’ लेल, जिनका प्रजननक देवता सेहो बूझल जाइत छल। दोसर मन्दिर अछि बाज देवता ‘हारोरिस’ लेल। एतए घुमैत साँझ परि गेलैक आ बहुत रास मन्दिर परिसर हम सब बिजलीक प्रकाशे मे देखल, ई नव अनुभूति भेल।
ई मन्दिर सब ग्रीक शासनक समय बनाओल गेल छलैक। कतेको चित्र आ मूर्ति कें देखा कए गाइड हमरा सब कें बुझौलनि जे ग्रीक लोकनिक बनाओल चित्र मे नारीक शरीरक विभिन्न अंगक अनुपात पुरान जमानाक मिस्र मे बनाओल चित्र सँ बहुत भिन्न छैक। ग्रीक लोकनि महिलाक वक्ष कें बेस पैघ बनाकए वक्षाग्र पर्यन्त कें देखनुक बना अनावृते छोड़ि दैत छलखिन। मुस्लिम संस्कृति मे जनमल भीजल अब्दुल्ला कें ई ढंग नीक नहि लागि रहल छलनि।
एहि मन्दिर मे ओहि जमाना मे व्यवहृत शल्य चिकित्साक औजारक चित्र सब बनाओल छैक। एतए ओहि प्राचीन समय मे प्रसव काल महिला लोकनि कें कोन तरीका सँ बैसाओल जाइत छल तकर एकटा चित्र देखल। गाइड अब्दुल्ला हमरा सब कें बुझा देलनि जे ई तरीका आब फेर लोकप्रिय भऽ रहल छैक। हमरा ग्रुप मे एकटा तमिल महिला गाइनेकोलोजिस्ट छलीह। ओ एकर समर्थन केलखिन।
मन्दिर परिसर मे पहिल बेर देखल नाइलोमीटर (Nilometer) जे एकटा इनार जकाँ होइत छलैक। प्राचीन काल मे एहि इनारक जल स्तर सँ प्रशासन कें ई बुझबा मे अबैत छलैक जे नील नदी मे एहि बेर कतेक पानि एलैक, ओहि हिसाबें जनता कें खेतीक उपजा केहन भेल हेतैक। ताही हिसाबें कर ओसूल कएल जाइत छलैक। यदि पानि कम रहलैक तऽ नीक उपजा नहि भेला सँ लोक कें कमे कर देबऽ पड़ैत छलैक। एतेक संतुलित आ वैज्ञानिक कर व्यवस्था विश्वक प्राचीन इतिहास मे अन्यत्र भेटब कठिन। एतहि क्रोकोडाइल म्यूजियम देखल जतए एकटा हॉल मे बहुत रास गोहिक ममी बना कए राखल छलैक। मनुष्यक ममी तऽ काहिराक म्यूजियम मे देखने छलहुँ, गोहिक ममी एतहि देखल, ई विश्व मे अद्भुते अछि।
हमरा सब एखन जहाजक पंछी बनि गेल छी — जैसे उड़ि जहाज की पंछी पुनि जहाज पे आबै। सएह गति। अस्तु, मन्दिर भ्रमणक बाद घुरि अबैत गेलहुँ जहाज पर। जहाज राति मे एतए सँ विदा भऽ जेतैक से बता देल गेल। संगहि ईहो जे बहुत सकाले एडफू मंदिरक दर्शन करबा लेल तैयार होमए पड़त। साढ़े चारि बजे भोरे बार मे चाहक व्यवस्था भेल रहतैक। कोनो दशा मे पाँच बजे जहाज छोड़ि सड़क पर आबि जेबाक छल। बर बेस, भोजनक बाद रात्रि विश्रामक तैयारी मे लागि गेलहुँ।
जहाज पर अन्तिम दिन, 22 सितम्बर। जहाज राति मे कखन चललैक आ कखन एडफू पहुँचि गेलैक से नहिए बुझलियै मुदा सकाल मे तैयार भऽ साढ़े चारि बजे चाह पीबा लेल सब गोटे जमा भए गेलहुँ। ठीक समय पर सड़क पर अबैत गेलहुँ। थोमस कूकक व्यवस्था मे कतहु कोनो कोताही नहिए रहैत छलैक। सड़क पर चारि सीट बला बहुत रास टमटम सब ठाढ़। एडफू मन्दिर जहाज सँ करीब डेढ़ किलोमीटर दूर छलैक तें सबके टमटम सँ ओतए जेबाक छल। लोक अपना हिसाबें चारि गोटेक ग्रुप बना लेलक। आ टमटम सब दौड़ए लागल। किछुए दूर गेला पर मंदिर परिसरक दर्शन होमए लागल। परिसर बहुत पैघ। एतेक सबेरे तैयार होइतहु मंदिर परिसर पहुँचैत हम सब अन्य ग्रुपक यात्री सबसँ कने पछुआइये गेलहुँ। गेट तऽ छओ बजे खुजबाक छलैक मुदा लोक लाइन मे पहिनहि सँ लागल। हमहूँ सब लाइन मे लगैत गेलहुँ।
अस्तु, गेट खुजलाक बाद सब ग्रुप मे अपन अपन गाइड सब जगह बना कए लोक कें मदिरक इतिहास आदि बतबए लगलखिन। हमरो लोकनिक गाइड अब्दुल्ला कमान सम्हारलनि, सब गोटे कें घेरा मे ठाढ़ कऽ कए मंदिरक सब जानकारी विस्तार सँ दऽ देलनि। तकर बाद लोक स्वतंत्र छल अपना हिसाबें घुमबा लेल आ जतेक इच्छा होइ से फोटो घिचबा लेल।
एडफू मंदिर ग्रीक शासनक समय मे बनल छलैक जे टोलेमी-3 के समय शुरू भेल आ टोलेमी-12 के समय मे बनि कए तैयार भेल। एकर पहिल गोपुर 37 मीटर ऊँच आ 70 मीटर चौड़ा छैक जकरा बीच मे प्रवेश द्वार बनल छैक। सामने मे दूटा बाजक मूर्ति। एकटा कने खंडित भऽ गेल। गेटक आगू भीतर मे विशाल आङन। ताहि मे तीन कात बरामदा जकाँ अनेको स्तम्भ बनल। भीतर मे एकटा बाजक मूर्तिक नीचा सम्राट टोलेमी-12 ठाढ़ छथि।
ई मन्दिर देवता ‘होरस’ कें समर्पित अछि जे एतए बाज के रूप मे प्रतिष्ठित छथि। मंदिरक सबसँ भितरका भाग, गर्भगृह, मे एकटा ग्रेनाइटक चबूतरा पर हिनक पवित्र नाओ राखल रहैत छलैक। वर्ष मे दू बेर एतए सँ नाओ पर नील नदी मे जुलूसक संग होरस कें बाहर निकालल जाइत छल आ डेन्डारा सँ हिनक पत्नी देवी ‘हाथोर’ ओहिना नाओ पर जुलूसक संग अबैत छलखिन। एहि समय समूचा मिस्र मे खूब उत्सव मनाओल जाइत छलैक। पत्नी सँ मिलनक बाद एक सप्ताह तक दूनू गोटे एडफू मे रहैत छलाह। तकर बाद फेर हाथोर कें डेन्डारा पठा देल जाइत छलनि।
एडफूक मन्दिर बहुत दिन तक नील नदीक गादि आ मरुभूमिक बालु सँ झाँपल रहलैक। एतेक तक जे एकरा उपर लोक सब घर सेहो बना लेलक। कतोक पाथरक टुकड़ी लोक सब अपन घर बनेबा मे उपयोग कऽ लेलक। उनैसम शताब्दी मे जखन मिस्र मे फ्रेंच लोकनि अएलाह आ प्राचीन स्मारक सबहक खोज शुरू भेल तखन एकरो पता चललैक। फेर एहि जगह कें अवैध कब्जा सँ मुक्त कराओल गेल आ पूरा परिसर के सफाइ भेल। वर्तमान मे ई मन्दिर मिस्रक सब स्मारक सँ बेसी नीक सुरक्षित अछि। मंदिरक किछु भाग मे एखनहु गादि मे डुबलाहा भागक चिन्ह भेटैत छैक। रोमन साम्राज्यक प्रारम्भिक समय मे जखन ईसाइ धर्मक अतिरिक्त आन धर्म कें ‘पागान’ घोषित कऽ देल गेल आ दूनू मे धर्मयुद्ध शुरू भेल तखन कतेको ईसाइ मिसनरी एहि मन्दिर मे नुका कए रहैत छलाह।
मंदिर देखि हम सब करीब आठ बजे तक जहाज पर घुरि अएलहुँ। जलपान केलाक बाद एखन बेसी लोक डेक पर चल गेल। भरि दिन आब जहाजे पर रहबाक छलैक। किछु लोक स्विमिंग पूलक मजा लेलनि। किछु अन्य अपन चाह कॉफी आदि पीबैत नदीक दूनू कातक गाम घरक दृश्य देखैत रहलाह। असल मे थोमस कूकक बनाओल प्रोग्राम मे तीन दिनक ‘नील क्रूज’ के असली मजा लोक एखने लऽ रहल छल।
एहि बीच एकटा खेला शुरू भेल। एकटा छोटका नाओ (डोंगी) हमरा सबहिक जहाज मे बन्हा गेल। ओहि मे दूटा स्थानीय युवक हमरा सब कें आकर्षित करैत चिचिया रहल छलाह जे हुनका सँ किछु कीनी। ओ सब बेडशीट, टेबुलक्लॉथ आदि बेचि रहल छलाह। सामान सब तऽ ओएह चीनी माल (अब्दुल्लाक भाषा मे आरओसी, republic of china, बला) मुदा आब लोक बचि कए कतए जाएत ? सब तरि तऽ ओएह सामान कीनैत छी, दीपावलीक गणेश आ लक्ष्मीजीक मूर्ति सँ लऽ कए सालो भरिक सजावटक बिजलीक सामान तक। संकेतक भाषा मे मोल मोलाइ चलए लागल। हमरा ग्रुपक किछु गोटे एहन सामान किनबो केलनि। सामान ओ सब प्लास्टिकक बैग मे बान्हि एहन साधल लक्ष्य सँ उपर फेकैत छलथि जे ओ सीधे डेक पर पहुँचि जाइत छल। यदि डेक सँ कियो हुनका सामान घुरा देलखिन तऽ ओहो ओहिना डोंगी पर फेकि दैत छलखिन आ ओ स्थानीय व्यक्ति आराम सँ ओकरा लौकि लैत छलाह। तहिना ओकर दाम सेहो एकटा चद्दरि मे बान्हि डेक पर सँ नीचा फेकि देलक लोक आ बेचनिहार लोकि लेलनि ओकरा।
बाट मे करीब बारह बजे ‘एसना’ शहर लग एकटा लॉकगेट आएल जतए नदी पर बान्ह बनल छलैक। एतए जहाज कें ओहि लॉकगेट बाटे जेबाक दृश्य सेहो मनोरंजक छल। लॉकगेट सँ पास हेबा मे जहाज सबहक लाइन लागल छलैक। बेराबेरी सब निकलि रहल छल। एतए एक घंटा सँ बेसी समय लागि गेल। लुकझुक साँझ मे जहाज लक्जर शहरक बाहरी इलाका मे एक ठाम किनार लागल। एतए बहुत नीक बाग बगीचा लागल। आब हमरा सबहिक नदी यात्रा शेष भेल मुदा राति आइयो जहाजे पर बितेबाक छल। आब जहाज सँ बाहर जेबा मे कोनो पासक आवश्यकता नहि। ने जहाज कें कतहु जेबाक छलैक आ ने यात्री कतहु बेसी दूर भागि सकैत छल। अगिला दिन बहुत भोरे कोनो प्रोग्राम सेहो नहि छलैक। भोजनोपरान्त यात्री लोकनि एहि नदी यात्राक खुसी मे बहुत नाच गान करैत गेलाह। तकर बादे रात्रि विश्राम भेल।
ऐ
रचनापर अपन
मंतव्य
editorial.staff.videha@gmail.com
पर पठाउ।


text:
जतैए देखू ततैए देखब झगड़ा
बेमतलबो के होइए रगरम-रगड़ा
जातिवाद त कियो क्षेत्रवाद के नाम पर
लोक करै फुसियाँहिक झगड़ा।
चुनावी पिपही बजैते मातर
की गाम घर, आ की शहर-बज़ार
एहि सँ किछु होना ने जोना
मुदा लोक करै फुसियाँहिक झगड़ा।
फरिछा लेब, हम ई त तूं ओ
हम एहि ठामहक तूं ओई ठामहक
एक्के देशवासी रहितहु हाई रे मनुक्ख
लोक करे फुसियाँहिक झगड़ा।
अपने देश मे एक प्रांतक लोक
दोसर प्रांतक लोक के घुसपैठी कहि
खूम राजनीतिक वाहवाही लूटैए
दंगा-फसाद, आ कि-की ने करैए।
नेता सबहक करनामा देखू
ओ करैथ वोट बैंक पॉलिसी के नखरा
हुनके उकसेला पर भेल धमगिज्जर
आ लोक केलक फुसियाँहिक झगड़ा।
लोक भेल अछि अगिया बेताल
नेता नाचए अपने ताल
कछमछि धेलक चुप किएक बैसब
आऊ-आऊ बझहाउ कोनो झगड़ा।
जातिवाद के नाम पर वोट बटोरू
दंगा-फसादक मौका जुनि छोड़ू
अपना स्वार्थ दुआरे भेल छी हरान
क्षेत्रवादक आगि पर अहाँ अप्पन रोटी सेकू।
की बाबरी आ की गोधरा कांड
बेमतलब के भेल नरसंहार
कतेक मरि गेल, कतेको खबरि नहि
मुदा एखनो बझहल अछि सियासी झगड़ा।
देश समाज जाए भांड़ मे
नेता जी के कोन छनि बेगरता
जनता के बेकूफ बनाउ
हो हल्ला आ कराऊ कोनो झगड़ा।